Akademski filmski centar
<s>Akademski filmski centar (AFC) Doma kulture "Studentski grad" osnovan je 1958. godine pod imenom Akademski kino klub, a 1976. postao je deo Doma kulture "Studentski grad" na Novom Beogradu.</s><s>Јedan је od najznačajnijih i najviše nagrađivanih kino-klubova u Jugoslaviji, za koji su filmove snimali autori poput Tomislava Gotovca, Kokana Rakonjca, Radoslava Vladića i Bojana Jovanovića.</s><s>AFC je 1982. godine osnovao Arhiv alternativnog filma  u kom se čuvaju filmovi nastali u produkciji AFC-a, kao i audio, video i štampani materijali vezani za istoriju avangardnog i eksperimentalnog filma.</s><s>Pored velikog broja projekcija i predavanja, filmskih škola i radionica, AFC je organizator značajnog festivala Alternative Film/Video (1982-1990, obnovljen 2003. godine), a od 2004. i Evropskog festivala animiranog filma Balkanima.</s><s>Filmovi i programi AFC-a su u protekloj deceniji bili prikazani na prestižnim filmskim festivalima (Marsej i Solun 2009. godine, Roterdam 2010. godine, Berlin 2013. i 2014), i u sklopu retrospektiva u filmskim muzejima i galerijama (Njujork, Vašington, Brisel, Varšava).</s><s>AFC DKSG je mesto otvoreno za studente, mlade autore i ljubitelje filmske i video umetnosti.</s>

<s>Izvori</s>

<s>Vanjske poveznice 
Program AFC 
Zvanična Facebook stranica AFC
Baza podataka Arhiva AFC 
Zvanični sajt festivala Alternative Film/Video
Zvanični sajt festivala Balkanima</s>

<s>Nastanci 1958.</s><s>Kultura u Beogradu</s>

